סאקי קומאגאיי

סאקי קומאגאיי (ביפנית: 熊谷 紗希; נולדה ב-17 באוקטובר 1990) היא כדורגלנית יפנית, המשחקת בעמדת הקשרית האחורית ברומא מליגת העל האיטלקית ובנבחרת יפן בה היא משמשת כקפטנית.

קומאגאיי היא אחת מהספורטאיות המזרח אסייתיות המצליחות ביותר בהיסטוריה, בכל מגדר ברמת המועדונים והנבחרות הלאומיות. נכון ל-2022, היא זכתה בגביע העולם, בשבע אליפויות צרפת, חמש זכיות בליגת האלופות ובמדליית זהב בטורניר הכדורגל של אסיה .

==קריירת מועדונים==
קומאגאיי נולדה ב-17 באוקטובר 1990 בסאפורו שביפן. כנערה, שיחקה בקבוצת הכדורגל של תיכון טוקיוואגי גאוקן בו למדה.

===אוראווה רדס===
ב-2009, אחרי שסיימה את התיכון, הצטרפה קומאגאיי למועדון אוראווה רד דאימונד ליידיס מהליגה היפנית לנשים . באותה עונה זכה המועדון באליפות יפן.

===איינטרכט פרנקפורט===
ביולי 2011 עברה קומאגאיי למועדון איינטרכט פרנקפורט מהבונדסליגה לנשים. עם פרנקפורט הגיעה עד לגמר ליגת האלופות לנשים 2012 בו הפסידה 2:0 לאולימפיק ליון.

===אולימפיק ליון===
ביוני 2013 הצטרפה קומאגאיי לאולימפיק ליון מליגת העל הצרפתית לנשים. במשך תקופתה בליון, זכתה הקשרית בשבע אליפויות צרפת וחמש פעמים בליגת האלופות. בגמר ליגת האלופות 2016, הבקיעה קומאגאיי את הפנדל המכריע, בהופעה שהקנתה לה את תואר אשת המשחק.

===באיירן מינכן===
ב-12 במאי 2021 חתמה קומאגאיי בבאיירן מינכן מהבונדסליגה לנשים. קומאגאיי ערכה את הופעת הבכורה שלה במדי באיירן ב-29 באוגוסט 2021, בניצחון 8:0 על ורדר ברמן. את שערה הראשון הבקיעה ב-1 באוקטובר 2021 בניצחון 6:0 על קלן.

אולימפיק ליון ב-2013]]

===רומא===
בתום עונת 2022-23 עברה קומאגאיי לרומא מליגת העל האיטלקית.

==קריירה בינלאומית==
קומאגאיי הופיעה לראשונה במדי יפן בגביע קפריסין לנשים 2008 , שם שותפה בשני משחקים. באותה שנה השתתפה יחד עם נבחרת יפן עד גיל 20 בגביע העולם לנשים עד גיל 20 בצ'ילה. בטורניר שותפה בכל משחקי שלב הבתים וכן בהפסד 2:1 לצפון קוריאה ברבע הגמר.

ב-2010, זומנה לגביע העולם לנשים עד גיל 20 בגרמניה. בטורניר הודחה הנבחרת בתום שלב הבתים כשקומאגאיי משחקת בכל המשחקים. באליפות אסיה לנשים שהתקיימה באותה שנה, שותפה קומאגאיי רק בחצי הגמר, בהפסד 1:0 לנבחרת אוסטרליה. במשחק על המקום השלישי ניצחה יפן, ובכך העפילה לגביע העולם בכדורגל נשים 2011 שהתקיים בגרמניה.

בטורניר שותפה קומאגאיי בכלל המשחקים, לרבות רבע הגמר בו ניצחה יפן לראשונה את אלופת העולם המכהנת, גרמניה. בגמר נגד נבחרת ארצות הברית, הבקיעה קומאגאיי את הפנדל השלישי, מה שסייע ליפן לזכות בגביע העולם.

במוקדמות אסיה למשחקים האולימפיים ב-2012, שותפה קומאגאיי ב-4 משחקים וסייעה ליפן להעלות לאולימפיאדת לונדון. בטורניר שותפה הקשרית בכלל המשחקים, וסייעה לנבחרתה לזכות במדליית הכסף אחרי הפסד 2:1 לנבחרת ארצות הברית בגמר.

קומאגאיי נקראה לסגל יפן למונדיאל 2015, ובטורניר שותפה בשישה משחקים, כשהיא מסיימת 90 דקות בכולם. במשחק האחרון בשלב הבתים נגד אקוודור, לא שותפה כיון שהעלייה לשלב שמינית הגמר כבר הייתה בטוחה בשלב זה.

בינואר 2017 מונתה קומאגאיי לקפטנית נבחרת יפן על ידי המאמנת אסאקו טאקאקורה .

באליפות אסיה לנשים ב-2018, הגנה קומאגאיי יחד עם נבחרתה על התואר בו זכתה ב-2014, ובכך הקנתה לנבחרתה מקום במונדיאל 2019. ב-11 בנובמבר 2018 שיחקה הקשרית את משחקה ה-100 במדי נבחרת יפן.

במונדיאל 2019, שותפה הקשרית במשחקי הנבחרת, לרבות ההפסד בשמינית הגמר מול אלופת אירופה, הולנד. ב-10 בנובמבר 2019 כבשה את שערה הראשון בנבחרת, בניצחון 2:0 על נבחרת דרום אפריקה במסגרת משחק ידידות.

קומאגאיי זומנה לסגל נבחרת יפן לכדורגל באולימפיאדת טוקיו (2020) בטוקיו, שהתקיים בין 21 ביולי ל-7 באוגוסט 2021. בטורניר הגיעה יפן עד לרבע הגמר, בו הודחה אחרי הפסד לשוודיה.

קומאגאיי זומנה לסגל יפן לגביע אסיה לנשים 2022 , בו הודחה יפן בחצי הגמר לאחרי הפסד בפנדלים לסין. קומאגאיי החמיצה את הפנדל הראשון בדו-קרב הפנדלים.

יפן במונדיאל 2011]]

==הישגים ותארים==
אוראווה רדס
* ליגת העל היפנית : 2009

אולימפיק ליון
*ליגת העל הצרפתית לנשים: 2013-14, 2014,15, 2015-16, 2016-17, 2017-18, 2018-19, 2019-20
* הגביע הצרפתי לנשים : 2013-14, 2014-15, 2015-16, 2016-17, 2018-19, 2019-20
* ליגת האלופות לנשים: 2015-16, 2016-17, 2017-18, 2018-19, 2019-20
* הסופר קאפ הצרפתי לנשים : 2019

נבחרת יפן
* אליפות אסיה לנשים עד גיל 19 : 2009
* אליפות מזרח אסיה : 2010
* משחקי אסיה בכדורגל ; מדליית זהב: 2010
* גביע העולם בכדורגל נשים: 2011, מקום שני; 2015
* המשחקים האולימפיים; מדליית כסף: 2012
* אליפות אסיה בכדורגל נשים: 2018

תארים אישיים
* כדורגלנית השנה באסיה : 2019
* קבוצת השנה לנשים בעולם של הפדרציה הבין-לאומית להיסטוריה וסטטיסטיקה של הכדורגל: 2018, 2020
* קבוצת העשור לנשים של הפדרציה הבין-לאומית להיסטוריה וסטטיסטיקה של הכדורגל: 2011–2020
* קבוצת העשור לנשים באסיה של הפדרציה הבין-לאומית להיסטוריה וסטטיסטיקה של הכדורגל: 2011–2020

כן הייתה מועמדת לפרס כדור הזהב של פיפ"א ב-2013.

== קישורים חיצוניים ==

== הערות שוליים ==

2022 10
קטגוריה:כדורגלניות יפניות
קטגוריה:קשריות כדורגל יפניות
קטגוריה:כדורגלניות איינטרכט פרנקפורט
קטגוריה:כדורגלניות אולימפיק ליון
קטגוריה:כדורגלניות באיירן מינכן
קטגוריה:כדורגלניות באולימפיאדת לונדון (2012)
קטגוריה:כדורגלניות יפניות באולימפיאדת טוקיו (2020)
קטגוריה:כדורגלניות באולימפיאדת פריז (2024)
קטגוריה:יפניות שנולדו ב-1990
קטגוריה:יפנים שנולדו ב-1990